
Concursul județean de creație literar-artistică Samovarul cu litere, ediția a IV-a, 2024-2025 (CAEJ Nr. 12068/18.12.2023, poziția 28)

GRUP ȚINTĂ: elevi de gimnaziu și liceu (clasele V- XII)
SECȚIUNI ALE CONCURSULUI:
Tema ediției este ÎNGERI BUNI ȘI RĂI, iar secțiunile la care se poate participa sunt următoarele:
-Secțiunea Creație literară: poezie (2 texte), proză (1 text între 2-10 pagini), eseu liber (1 text între 2-4pagini), epistolă (1-2 pagini; se va ține cont de rigorile stilului epistolar, subiectivitate, valorificarea creativă a temei), text dramatic (între 5-15 pagini.)
-Secțiunea Creație plastică: fotografie (1-3 lucrări).
Etapele de desfășurare a concursului: în perioada 1 noiembrie- 20 decembrie 2024, școlile participante vor selecta lucrările pe care doresc să le înscrie la o anumită secțiune. Între 21 decembrie- 8 ianuarie, va avea loc etapa finală, cu jurizarea și apoi spectacolul-lectură și premierea lucrărilor (9 ianuarie 2025), pe secțiuni, la Colegiul Național de Artă Octav Băncilă, Iași. 
Lucrările selectate (cel mult doi elevi pentru fiecare nivel de clasă) vor fi trimise prin e-mail la adresa samovarulculitere@gmail.com pentru secțiunea Creație literară și expediate prin poștă pentru secțiunea Creație plastică, la adresa Colegiul Național de Artă Octav Băncilă, Iași: Str. Cuza Vodă nr. 29, Iași, cod 700037, cu mențiunea Pentru Concursul de creație Samovarul cu litere. Data limită de expediere a lucrărilor este 12 decembrie 2024, data poștei.
Toate textele vor respecta normele de redactare stabilite, pentru a fi luate în considerare: scrierea cu diacritice, font Times New Roman, 12, la distanță de 1,5 rânduri, Justify și respectarea limitei de spațiu. Sub titlul lucrării, se vor preciza numele autorului, coordonatorul, școala de proveniență, clasa.
Toate textele vor respecta tema propusă și spiritul citatelor date. Textele care nu respectă criteriile de redactare vor fi descalificate.

Tema ediției a IV-a: ÎNGERI BUNI ȘI RĂI

E-o vrăjmășie-n praful din odaie,
Ne intră în plămâni, ne-astupă ochii,
De prin dulapuri, singure, ies rochii
Ce-s fără trupul tău de-argint în ele,
Dau buzna, se încurcă în perdele
Și, când le luăm în brațe, sunt iele! 
(Emil Brumaru, Îngerii răi în vol. Ne-ndepărtăm din ce în ce de viață...)

Din când în când îngerul meu dispare!
Unde se duce? Ce-o să-mi mai aducă?
Un fluture, -o gutuie, -un stog, o nucă,
Un ghizd temeinic de fântână, -o floare?(...)
Și eu tresar uimit că încă-s viu
Și trebuie să scriu, să scriu, să scriu,
Fiindcă e rugăciunea mea de zi cu zi și vis,
Nu să urăsc, ci să iubesc făcutu-mi-s!
(Emil Brumaru, Dragostea în vol. Ne-ndepărtăm din ce în ce de viață...)

